Na temelju članka 49. Zakona o predškolskom odgoju i obrazovanju („Narodne Novine“, br. 10/97, 107/07, 94/13, 98/19 i 57/22 ) i članka 37. Statuta Grada Šibenika (“Službeni glasnik Grada Šibenika”, broj 2/21 ), Gradsko vijeće Grada Šibenika je na sjednici od . lipnja 2023. godine, donijelo

 **ODLUKU**

**o izmjeni** **i dopuni Programa javnih potreba**

 **u predškolskom odgoju i obrazovanju Grada Šibenika**

 **za 2023. godinu**

Članak 1.

1. U Programu javnih potreba u predškolskom odgoju i obrazovanju Grada Šibenika

za 2023. godinu („Službeni glasnik Grada Šibenika“, broj 12/22) u članku 9. ukupan iznos: „6.078.510,00 EUR“ mijenja se u iznos: „.7.157.974,00 EUR“.

U istom članku pod točkom 1. iznos: „4.245.138,00 EUR“ mijenja se u iznos: „4.834.134,00 EUR“.

U istom članku pod točkom 5. iznos“: „33.100,00 EUR“ mijenja se u iznos: „25.100,00 EUR“.

U istom članku pod točkom 7. iznos“: „372.345,00 EUR“ mijenja se u iznos: „457.345,00 EUR“.

U istom članku dodaje se točka 9 koja glasi: „ 9. Uređenje okoliša Dječjeg vrtića Kućica 40.000,00 EUR“.

U istom članku dodaje se točka 10 koja glasi: „ 10. Izgradnja Dječjeg vrtića Ljubica 373.468,00 EUR“.

Članak 2.

2. Ova Odluka stupa na snagu dan nakon objave u „Službenom glasniku Grada Šibenika.“

KLASA: 601-04/22-01/08

URBROJ: 2182-1-02/1-23-

Šibenik, lipnja 2023.

GRADSKO VIJEĆE GRADA ŠIBENIKA

 PREDSJEDNIK

 dr. sc. Dragan Zlatović

Dostaviti:

1. Službeni glasnik Grada Šibenika

2. Ured gradonačelnika - ovdje

3. Upravni odjel za financije - ovdje

4. Upravni odjel za društvene djelatnosti - ovdje

5. Dokumentacija – ovdje

6. Arhiv – ovdje

**OBRAZLOŽENJE**

Grad Šibenik je u svom Proračunu za 2023. godinu za potrebe Programa javnih potreba u predškolskom odgoju i obrazovanju u Gradu Šibeniku planirao iznos od 6.078.510,00 EUR koji će predloženim izmjenama i dopunama biti realiziran u iznosu od “ 7.157.974,00 EUR tj. povećava se za 1.079.464,00 EUR.

Predložene promjene su nastale na temelju praćenja realizacije programa , a odnose se na

članak 9. programa u točkama:

- točki 1. Odgojno i administrativno osoblje iznos 4.245.138,00 EUR mijenja se u iznos 4.834.134,00 EUR.

\*Povećanje od 588.996,00 EUR se odnosi na povećanje stavki za rashode za zaposlene što uključuje povećanje plaće i materijalnih prava radnika. Planirani rashodi za zaposlene utvrđeni financijskim planom temeljeni su na ostvarenju rashoda u protekloj godini. Prosječan broj djelatnika u tekućoj godini se povećao za 15% - povećanjem broja djece sa poteškoćama u razvoju, povećao se broj odgojitelja asistenata zaposlenih na određeno vrijeme a time i rashodi za redovan rad. Nadalje, provedbom uredbe Vlade RH o koeficijentima u predškolskom odgoju i obrazovanju uvećana je osnovica za obračun plaća za 4% od listopada 2022.g. i za dodatnih 2% od travnja 2023.g.

Ostvarenje rashoda za zaposlene dodatno će uvećati i otvaranje novog vrtića u gradskoj četvrti Meterize od rujna 2023.g. Vrtić će se sastojati od dvije odgojno obrazovne skupine koje će pohađati oko 40 djece, te je potrebno osigurati sredstva za sedmero novih djelatnika (pet odgajatelja i dvije spremačice). Osim plaća za redovan rad, I. izmjenama i dopunama financijskog plana predlaže se povećanje ostalih rashoda za zaposlene, temeljem izračuna troška jubilarnih nagrada i otpremnina do kraja proračunske godine, te redovne zdravstvene sistematske preglede za zaposlenike

Dodatni porast cijena energenata i namirnica na tržištu tokom tekuće godine razlog su nesrazmjera ostvarenja materijalnih rashoda (troškova namirnica, energije, materijala i sredstava za održavanje objekata i ostalih troškova redovnog poslovanja) u odnosu na financijski plan. Osim materijalnih troškova planirana su dodatna sredstva za ulaganje na građevinskim objektima kojima se planira dograditi prostor skladišta za koji se trenutno plaća zakup DV Šibenska maslina.

- točki 5. Izgradnja DV Mažurice iznos“: „33.100,00 EUR“ mijenja se u iznos: „25.100,00 EUR“. Stavka se smanjuje za 8.000,00 EUR sukladno procjenama realizacije aktivnosti do kraja proračunske godine.

- točki 7. T101613 Projekt Dječji pogled na svijet (odnosno uvođenje produljenog radnog vremena i posebnih programa u sljedećim objektima; DV Ciciban, DV Vjeverica, DV Tintilinić, DV Građa i DV Šibenski tići ) – iznos“: „372.345,00 EUR“ mijenja se u iznos: „457.345,00 EUR“. Stavka se povećava za 85.000,00 EUR jer je planirano povećanje rashoda za stručna usavršavanja sukladno planu provođenja ugovora.

-U program se dodaje nova točka 9 koja glasi: „ 9. Uređenje okoliša Dječjeg vrtića Kućica 40.000,00 EUR“. U okviru društveno odgovornog programa MK Group donacija u iznosu od 40.000 EUR utrošit će se na uređenje okoliša DV Kućica.

- U program se dodaje nova točka 10 koja glasi: „ 10. Izgradnja Dječjeg vrtića Ljubica 373.468,00 EUR“, zbog nabave dodatne opreme u Dječjem vrtiću Ljubica (na stavkama sitnog inventara, opreme za održavanje, uređaja, strojeva i opreme, te poslovnih objekata).